Elis E. Qillinqton

Elis E. Qillinqton () – britaniyalı yazıçı, şair və jurnalist. O, əsərlərini Elis E. Qillinqton, Betti Qillinqton və Qaraçı xanım adları altında nəşr etmişdir. Qillinqton ilk şeirlərini bacısı Mey Bayron ilə birgə yayımlamış, daha sonra isə köçəri həyat tərzi sürərək karvanda yaşamağa başlamış və yerli qaraçı icmaları ilə birlikdə yaşamışdır. O, Qaraçı Folkloru Cəmiyyətinə qoşulmuş və qaraçılar haqqında kitablar, onların folkloru, xalq mahnıları və oyunları haqqında toplular nəşr etmişdir. Xalq Mahnıları Cəmiyyəti ilə yazışsa da, heç vaxt bu cəmiyyətin üzvü olmamışdır.

 Həyatı 
Qillinqtonun atası Brukvud ruhi xəstəxanasında keşiş vəzifəsində çalışırdı. Elis Qillinqton 1863-cü ildə Odlem, Çeşir şəhərində Con Moris Qillinqton və Sara Damvil Qillinqtonun ailəsində anadan olmuşdur. O, ailənin dörd övladından ikincisi idi. Onun böyük bacısı Meri Klarissa Qillinqton, kiçik qardaşları isə Corc Uilyam Qillinqton və Con Luis Qillinqton idi. Onun Dublində doğulmuş atası ruhanilik karyerası qurmağa çalışan bir şəxs idi, lakin həmin dövrdə sadəcə katib kimi işləyirdi. Anası isə İngiltərənin Huyton, Lankəşir şəhərində doğulmuşdur. Ailəsi daha sonra Surreyin Bisley bölgəsinə köçmüşdür, çünki atası Brukvud xəstəxanasında keşiş kimi iş tapmışdır. 

1892-ci ildə Elis və bacısı valideynlərinə həsr olunmuş bir şeir kitabı nəşr etdirdilər. Bu kitabda onların daha əvvəl digər kitablarda yayımladığı bəzi şeirlər də yer almışdır. Elis daha sonra "Dum-Bar" adlı şeirini yazmışdır, bu şeir Kornuldakı Dum Bar qum təpəsi haqqında idi və "Viktoriya Antologiyası, 1837–1895" adlı topluda yer almışdır.
link=https://en.wikipedia.org/wiki/File:Brookwood_hospital_1900.jpg|alt=Brookwood asylum, where John M. Gillington was chaplain|right|thumb|Gillington's father was chaplain at the Brookwood asylum

 Qaracı icmasındakı fəaliyyəti 
Qillinqton 1903-cü ildə qaraçı xalq nağılları toplusu nəşr etmiş, bir neçə il sonra isə Qaraçı Folkloru Cəmiyyətinə qoşulmuşdur. Burada o, Avgustus Con və Con Sampsonun diqqətini cəlb etmişdir.

Tədricən karvanda yaşamağa başlamış və 1911-ci ilə qədər tamamilə köçəri həyata keçmişdir. O, "Qəhvəyi Karvan" adlı karvanda yaşayırdı, qardaşı Con isə "Sarı Karvan" adlandırdığı başqa bir karvanda məskunlaşmışdı. Ömrünün qalan hissəsini köçəri kimi keçirmişdir.

O, tez-tez qaraçı icmaları ilə birlikdə düşərgə salırdı, lakin bəzən onlardan uzaqda yaşayırdı. Bununla belə, qardaşı Con həmişə onun yaxınlığında idi.

Qaraçılarla yaşadığı müddətdə xalq mahnıları və musiqili oyunlar toplusunu nəşr etdirdi. O, Xalq Mahnıları Cəmiyyətinin jurnalına mahnılar göndərməyə çalışsa da, bu, uğursuz oldu. Daha sonra isə Robert Endryu Skott Makfi onun xalq mahnıları toplamağa davam etməsi üçün onunla əlaqə saxladı.

 Makfinin Elis Qillinqtona yazdığı məktubdan sitat: 
"Bəzi insanların etdiyi kimi onları dəyişməyəcəyinizi bilmək xoşdur və qaraçı dili nə qədər korlanmış və ritmi nə qədər kobud olsa da, biz qaraçıların oxuduğu mahnıların dəqiq sözlərini qələmə alacağıq."Qillington qaraçılarla keçirdiyi həyat haqqında olduqca məxfi davranırdı və köçəri həyatını əvvəlki həyatından ayrı saxlamağa çalışırdı. O, günortalar evinə gələn ziyarətçilərdən şikayət edir və bir məktubunda açıq şəkildə "Mən heç vaxt qaraçılarımın (Komalesti) onlar haqqında yazdığımı bilməsini istəmirəm" deyə qeyd etmişdi.

Qillington 22 may 1934-cü ildə Dorset bölgəsinin Pul şəhərində insult nəticəsində vəfat etmişdir.

 Seçilmiş əsərləri 

 Kitabları 
 Poems, as A. E. Gillington, with M. C. Gillington (1892)
 Two poems in A Victorian Anthology, 1837–1895, Edmund Clarence Stedman (1895)
 Gypsies of the Heath as The Romany Rawny (1916)

 Topluları 
Elis E. Qillinqton trərəfindən tərtib edilmiş toplular:

 Səkkiz Hempşir xalq mahnısı (1907)
 Köhnə Hempşir musiqili oyunları (1909)
 Köhnə Vayt Adası musiqili oyunları (1909)
 Köhnə Surrey musiqili oyunları və ip atlamaca qafiyələri (1909)
 Cənub vilayətlərinin köhnə milad mahnıları (1910)
 Breton musiqili oyunları (1910)
 Açıq yol mahnıları (1911)

 Köhnə Dorset musiqili oyunları (1913)

 Jurnal məqalələri 
 "The River Running By", Journal of the Gypsy Lore Society, n.s. 1 (1907–08), 60–65.
 "A Gypsy's Grave", Journal of the Gypsy Lore Society, n.s. 1 (1907–08), 397–98.
 "The House of the Open Door", Journal of the Gypsy Lore Society, n.s. 2 (1908–09), 150–56.
 "The Stanleys' Forfeited Estates", Journal of the Gypsy Lore Society, n.s. 2 (1908–09), 287–88.
 "The Bushes Green: New Forest Tent-dwellers' Night Prayer", Journal of the Gypsy Lore Society, n.s. 5 (1911–12), 53–54.
 "Wild Daffodils in the Wood", Country Life, 22 June 1912, pp.927–28.
 "New Forest Words", Journal of the Gypsy Lore Society, n.s. 6 (1912–13), 147.
 "The Last Journey", Journal of the Gypsy Lore Society, n.s. 8 (1914–15), 153–54.
 "Our Gypsy Recruits", Country Life, 27 February 1915, pp.268–69.
 "Burroder Lavs from the Nevi Vesh", Journal of the Gypsy Lore Society, n.s. 9 (1915–16), 224.
 "Trades of the Travellers of the New Forest", Journal of the Gypsy Lore Society, 3rd series, 4 (1925), 95.

 İstinadlar